**Отчетен доклад за дейността на**

**НЧ„Надежда1883“с.ПолскиСеновец** **общ .Полски Тръмбеш , обл. Велико Търново за 2022 година**

Народните читалища ,тези културни огнища на България с богатата си и разнообразна дейност, записват своето име в страниците на историята ,като просветители и будители, пазители на българските традиции и организатори на нови идеи.

Съвременното читалище е наследник на българската самодейност през периода на Възраждането и целта му е една – съхраняване на традиционните български ценности и добродетели.

Читалището е сърцето на селото и местната общественост, то е единственият създател на културен живот.

**Основните задачи за осъществяване на читалищната дейност са:**

**Библиотечната, културно – масовата, стопанска, финансова** **дейност и художествена самодейност.**

През изтеклата година са проведени осем заседания и едно отчетно годишно събрание. На тях при определен дневен ред се вземаха най – правилните решения и поставени въпроси ,които засягат работата на читалището ни. За организационната дейност и укрепване и засилване на културно – просветната работа е редовното присъствие на настоятелството на заседанията.

**Една от основните дейности на читалището е библиотечната:**

Библиотечния фонд за изминалия период е обновен само с четири нови книги, закупени от автора им Христо Стоянов .Все още приемаме книги от дарение, но да са запазени и интересни за читателите. Библиотеката разполага с 14617 книги .Броя на читателите сравнително намалява, защото населението е предимно от пенсионери, а младите използват интернет. През лятната ваканция библиотеката се посещава и от децата. Броят на читателите е от седем деца и двадесет и четири възрастни .

Библиотеката е абонирана за вестник „Борба“ и „Янтра днес“ от община Полски Тръмбеш, а читалищното настоятелство абонира „Читалищен вестник.

Във витрините на библиотеката са отбелязани кръгли и юбилейни годишнини на известни писатели и журналисти. Във фоаейто на библиотеката са оформени кътове и табла във връзка с кръгли и юбилейни годишнини на поети, писатели и други. През 2022 година това са поетесата Блага Димитрова по повод 100 години от нейното рождение, писателя Емилиян Станев във връзка със 115 години от рождението му, поета Димчо Дебелянов по повод 135 години от рождението му, младата поетеса Петя Дубарова във връзка 60 години от рождението й, 110 години от смъртта Пенчо Р. Славейков и 55 години от смъртта на писателя– хуморист Чудомир.

На първия етаж на библиотеката се намира битов кът, който се подържа от работник – библиотеката и се обновява с някои нови носии .Библиотеката се отоплява на твърдо гориво. Спазват се хигиенните условия, има поставени дезинфектанти на входовете на читалището и библиотеката.

До битовия кът са поставени и табла с кръгли и юбилейни годишнини на революционери и възрожденци. 149 години от гибелта на Апостола Васил Левски, 174 години от рождението на Христо Ботев и 144 години от освобождението на България от Османско робство.

На първия етаж се намира и Клуба на самодееца в който си провеждаме заседанията , събрания, сбирки, репетиции и други занимания. Разполагаме с компютър, принтер, плазмен телевизор, тон колона с флашки записани с музика която може да работи чрез компютъра.

**Важен дял в читалищната дейност заема културно –масовата** **работа.** Празниците на всеки народ сапъстват новия живот и са плод на творчеството му ,които създават приповдигнато настроение, развлекателно увеселителна атмосфера ,която се отразява благоприятно на хората.

Първият празник който не можахме да осъществим поради пандемията беше /Бабин ден/ ден на родилната помощ. Въпреки това ние от читалищното настоятелство разнесохме цветя по домовете на акушерката Йорданка Манафова, медицинската сестра Нели Иванова и д–р Александрова на които изказахме благодарност и внимание за грижите, които са полагали и още полагат за населението. Поздравихме и младите майки в селото , като им подарихме цветя и скромни подаръци за бебетата .Общо четири на брой .Посетихме дома на нашата работник–библиотека Ивета Дачева и нейното детенце на което подарихме подарък, а на нея букет цветя. Пожелахме им здраве и щастливо детство на малкия юнак а те от тяхна страна ни благодариха и почерпиха за здраве. На 14 февруари по стар стил празнувахме и деня на лозаря Трифон Зарезан. Поканени бяхме в дома на Петранка и Марин Зарзаланови в по– тесен кръг, заедно с агронома Ангел Азгоров, който заряза и поля с вино лозите на домакините. Пожелахме им здраве и берекет. Домакините бяха приготвили почерпка за всички. На улицата се извиха кръшни хора, за които се погрижи и нашият музикант Петър Петров с акордеона. Първи март – ден на самодееца и баба Марта, ден на любителското творчество, самодейците бяха поздравени онлайн в страницата на селото ни и читалището. С рецитал и стихотворение за жената и майката поздравления и музикална програма чествахме осми март. Проведохме томбола с предметни награди. Подарихме карамфили на всички жени уважили празника и завършихме с музика и танци. На 22 март посрещнахме първа пролет с музика и танци. Великден е ден в който възкръсва надеждата, ден сложил ореола на вярата, че доброто се възражда и винаги тържествува.

На Велики четвъртък дечицата от селото боядисаха с малките си ръчички яйца със свои идеи и ги украсиха под ръководството на Мартина Гърдева .Направиха се снимки, които са в страницата на читалището. Заедно с Клуба на пенсионера направихме великденска изложба от козунаци и шарени яйца от самодейците и членове на двете институции. В изложбата бяха подредени и боядисаните яйца на децата с надпис на техните имена. Почерпихме и всички хора на излизане от църковния празник които посетиха изложбата ни с парче козунак и чаша чай.

В навечерието на 24 май всички самодейци и членове на настоятелството и читалището и УС на Клуба на пенсионера, отбелязахме празника в с. Климентово. Изпяхме химна за Кирил и Методий. Изнесохме приветствие към учителите.

На 2 юни 2022 година поднесохме венци и цветя пред паметните плочи в памет на Ботев и всички загинали за свободата на България.

Сборът на селото и празника на църквата „СВ.ВМ. Теодор Стратилат“ е на осми юни. На този ден правим празнична литургия в нашата църква и помагаме в раздаването на курбан за здраве, заедно с кметството и пенсионерския клуб.

Еньовден е един красив празник в средата на годината, който празнуваме на открито сред аромата на липите и билките. Черпим се с парче пита и билков чай. Минаваме под Еньовия венец изплетен от Димитричка Шишкънова от много цветя и билки за здраве. Празника завърши с хора и ръченици. За нашето добро настроение и музика участва Тошко Тодоров от Полски Тръмбеш. Раздадохме еньовски китки за здраве и дълголетие на присъстващите. През летните месеци юли и август заедно с Пенсионерски клуб участвахме в кулинарни изложби.

Първата беше в село Ресен със съвременни и автентични ястия и взехме първа награда.

Второто участие беше във фестивала „ Павелфест“ в село Павел за подреждане на маса с плодове, зеленчуци лютеници и други.

В началото на месец септември в Полски Тръмбеш всяка година се провежда събор на плодородието „Златна Есен “в който участват на общинско ниво всички села .Подготвихме маса с ястия, салати, гоблени от семена, сладки и други. Отново се представихме добре и получихме грамота и бутилка вино.

На 26 октомври отпразнувахме именни дни на Димитровден с почерпка и поздравления към именниците.

Денят на народните будители беше проведен на първи ноември 2022 година в клуба на самодееца. Запознахме се с историята на възрожденците и революционерите и на нашият будител Григор Попов, като прочетохме стихотворение от последната му книга „Завръщане“

Отбелязахме денят на християнското семейство и християнската младеж. Пожелахме си здраве, любов, хармония и благополучие.

Традиция в нашето читалище е честването на кръгли и юбилейни годишнини на членовете и самодейците на читалището. Подготвихме празнична трапеза, торта, свещи и фойерверки и вино. С подаръци и цветя ние изразихме уважението си към рожденниците. Чествахме 30,55,60,65,70,75,80 годишнини. Отправихме поздравления с песни и музика към празнуващите.

В навечерието на Коледа празнувахме нашето тържество и настъпващата нова 2023 година. Направихме баница с късмети за всички, проведохме томбола с предметни награди. Пожелахме си здраве , благополучие и по добър живот.“

**„Нова година – нов късмет**“

**Финансово и стопанско състояние**

За 2022 година е събран членски внос от 55 члена по пет лева на стойност 275 лева.

Други приходи от договора ни с клетката на А1, който на тримесечие ни превеждат сумата от 1050.00 лева по банков път.

Всеки месец Общината ни превежда субсидия ,която се изразходва за работна заплата, социални и здравни осигуровки от работодател ,такси и платежни към ДСК гр. Полски Тръмбеш. Други разходи от субсидията които остават са за ел. енергия, вода, интернет, телефон, канцеларски материали, дърва за огрев и други.

От парите на наема са подменени дървена врата на библиотеката с РVC дограма и прозорец в читалнята на библиотеката. Сложени са комарници на прозорците в гримъорните на салона. Залепени са големите стъкла в салона тъй като са застрашени от счупване. Закупен е гардероб със закачалки за съхраняване на носиите на самодейците, които вече не посещават групата ни .Закупена е тонколона, която може да работи от компютъра или със флашка. Други разходи са и за художествената самодейност.

**Важен дял от дейността на читалището е:**

**Художествената самодейност.**

Значението на читалищната художествена самодейност днес

непрекъснато расте, защото няма лична инициатива и изява от сферата на народните читалища.

През отчетния период към читалището работиха групите с които се представяха заедно с пенсионерския клуб.

1.**Група за автентичен фолклор “Незабравка“** – худ. р–л Йорданка Манафова

2.**Женска фолклорна група „Полска китка**“ с р–л Петър Петров

3.**Група за хумор и буфосинхронада** р–л Йорданка Манафова

4.**Смесена фолклорна група „Настроение“** с р–л Кичка Бъчварова и музикален съпровод Петър Петров.

5.**Фолклорен квартет „Звън“ в състав :** Марийка Манафова

Бонка Галунова , Пенка Тонкова, Кичка Бъчварова.

Групите имаха изява на местно ,общинско и национално ниво.

Първият фестивал в който участва групата за народни песни беше в Долна Липница през месец май във фестивала „Един пролетен ден“ Получихме грамота за участие.

На втори юли групата за народни песни се представи с една песен на Мита Стойчева и една по избор във фестивала „Авлига пее“ в село Обединение .Получихме грамота за първо място и златен медал.

На 16.07.2022 г за пръв път участвахме във фестивала „Никой не е по– голям от Хляба“ в село Ресен с групата за автентични хора и песни. Получихме грамота за участие и други награди .

През миналия период взехме участие и в град Априлци на двадесетия фолклорен фестивал „Искри от миналото“ с женска група за народни песни .Получихме втора награда и сребърен медал.

През месец август смесената група „Настроение“ участва в „Празника на царевицата“ в село Страхилово и получихме грамота за първо място и Златен медал .Индивидуално участие имаше Стефка Стаматова. Домакините ни посрещнаха с чаша булгур а празникът завърши с концерт на фолк певеца Райко Кирилов.

На шести септември за пръв път се организира в град Полски Тръмбеш фестивал „Да запазим традициите“ и ние участвахме заедно с пенсионерски клуб с народни песни

Индивидуално изпълнение с песента „Музикант да любя“ се представи Стефка Стаматова.

На десети септември бяхме поканени от хореографа на танцовите групи в гр. Полски Тръмбеш Марияна Малчева за което и благодарим ,да участваме в десетото юбилейно фолклорно надиграване “Ритми край Янтра“. Участва групата за автентичен фолклор “Незабравка“ с хора на мегдана. Получихме много аплодисменти от публиката. Награда и грамота за участие ,а по късно дискове с цялото представяне на всички участници. Записи бяха направени от Еврофолк ТВ на цялото дефиле.

На местно ниво групите на самодейците участваха с богата литературно –музикална програма в салона на читалището по случай 40 години от основаването на П. Клуб „Здравец“ П. Сеновец

Нашите самодейци не са много на брой, но със желание и упоритост участват във всички представления.

Изказваме им благодарност и уважение и нека за напред да постигаме още по добри резултати. Благодарим на индивидуалните изпълнители на музикантите и на цялата група на организаторите за приноса и ентусиазма с който участват в читалищната ни дейност .Пожелаваме им здраве и творчески успехи .Нека всички заедно и с общи усилия поддържаме духа на традициите и да превърнем читалището ни в съвременно средище на всички поколения българи.

**БЛАГОДАРЯ ЗА ВНИМАНИЕТО! 28.03.2023 г.**

**с. Полски Сеновец ПРЕДСЕДАТЕЛ………………….**

**/ Бонка Георгиева Галунова/**